रक्सीले एइस्काइमिक हार्ट डिजिज र महिलाको डायबिटिजमा सकारात्मक असर पार्ने भए पनि यसले समग्रमा स्वास्थ्यसम्बन्धी धेरै समस्या बढाउँछ । यसले मस्तिष्कलाई पनि कमजोर बनाउँछ । त्यस्तै, दशैंमा मासुचिउरा बाहेक अन्य सागसब्जी र फलफूल त्यति कसैले पनि रुचाउँदैनन् । यसरी मद्यपानसहित मासुचिउरामात्र खाने हो भने यसले मुटुसम्बन्धी समस्या झन् बढाउन सक्छ । मद्यपानको कारण रोगी हुनु र जीवनलाई नै बेस्वादिलो बनाउनुभन्दा मदिरालाई टाढा राखी दशैंलाई स्वस्थकर बनाएमा परिवार र समाजलाई खुसी दिई आफूले पनि दशैंको पूर्ण आनन्द लिन सकिन्छ ।
